CELEX: 62014TN0658
Language: fi
Date: 2014-09-12 00:00:00
Title: Asia T-658/14: Kanne 12.9.2014 – Jurašinović v. neuvosto

27.10.2014   
            
            
               FI
            
            
               Euroopan unionin virallinen lehti
            
            
               C 380/23
            
         Kanne 12.9.2014 – Jurašinović v. neuvosto
   (Asia T-658/14)
   2014/C 380/30
   Oikeudenkäyntikieli: ranska
   
      Asianosaiset
   
   
      Kantaja: Ivan Jurašinović (Angers, Ranska) (edustaja: asianajaja O. Pfligersdorffer)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 8.7.2014 tehdyn päätöksen siltä osin kuin sillä rajoitetaan kantajan oikeutta tutustua päätöksen liitteessä 3 tarkoitettuihin asiakirjoihin kansainvälisten suhteiden suojaan ja tuomioistuinkäsittelyn suojaan vedoten ja tällä perusteella evätään oikeus tutustua pyydettyihin asiakirjoihin
            
         
               —
            
            
               velvoittamaan neuvoston korvaamaan kantajalle oikeudenkäynnistä aiheutuneita kustannuksia 5  000 eurolla verottomana eli 6  000 eurolla kaikki verot mukaan laskettuina tälle summalle EKP:n kannekirjelmän rekisteröintiajankohtana soveltaman korkokannan mukaan laskettuine korkoineen
            
         
               —
            
            
               velvoittamaan neuvoston korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu ilmeiseen arviointivirheeseen asetuksen N:o 1049/2001 (1) 4 artiklan 2 kohdan toisessa luetelmakohdassa säädetyn tuomioistuinkäsittelyn ja oikeudellisen neuvonannon suojaa koskevan poikkeuksen osalta, koska unionin yleinen tuomioistuin on jo aiemmin katsonut tuomiossaan Jurašinović v. neuvosto (T-63/10, EU:T:2012:516), jonka täytäntöönpanemiseksi riidanalainen päätös tehtiin, että vaikka tätä poikkeusta voitiin soveltaa, sillä ei ollut merkitystä nyt käsiteltävässä asiassa.
            
         
               2)
            
            
               Toinen kanneperuste, joka perustuu yleisen edun suojaamista koskevaan poikkeukseen liittyvään ilmeiseen arviointivirheeseen siltä osin kuin on kyse asetuksen N:o 1049/2001 4 artiklan 1 kohdan a alakohdan kolmannen luetelmakohdan mukaisista kansainvälisistä suhteista, koska kyseessä olevat asiakirjat koskevat Euroopan unionilta eivätkä Yhdistyneiltä kansakunnilta saatavia tietoja, ja koska Yhdistyneiden kansakuntien tiedonkulku ei näin ollen vaarannu.
            
         
               3)
            
            
               Kolmas kanneperuste, joka perustuu ylivoimaista yleistä etua koskevan poikkeuksen, jonka perusteella asetuksen N:o 1049/2001 4 artiklan 2 kohdan nojalla voidaan poiketa tuomioistuinkäsittelyn ja oikeudellisen neuvonannon suojasta, osalta tehtyyn ilmeiseen arviointivirheeseen, koska yhtäältä asiakirjoja koskeva menettely on päättynyt ja koska toisaalta Kroatian tasavalta on nykyään Euroopan unionin jäsenvaltio.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 3).